Operatorul KFC, Pizza Hut și Taco Bell România și-a triplat profitul net în primul trimestru din 2024. Când se distribuie dividende acționarilor
Sphera Franchise Group, operator major din industria food service din România care deține mărci precum Pizza Hut, Taco Bell sau KFC la noi în țară, a marcat cel mai bun trimestru I din istoria sa în termeni de vânzări, EBITDA și profit net. Cifra de afaceri mai mare în toate cele trei țări unde Grupul este activ a condus la o creștere cu 9% a vânzărilor totale în T1 2024 comparativ cu T1 2023, până la 365,9 milioane de lei, potrivit unui comunicat oficial al companiei.